**ŠILALĖS RAJONO SAVIVALDYBĖS ŠVIETIMO ĮSTAIGŲ MOKSLEIVIŲ PIEŠINIŲ IR PLAKATŲ KONKURSO CIVILINĖS SAUGOS TEMA: ,, GRĖSMĖS ŠALIA MŪSŲ“ NUOSTATAI**

**I SKYRIUS**

**BENDROJI DALIS**

1. Šilalės rajono savivaldybės švietimo įstaigų moksleivių piešinių ir plakatų konkurso civilinės saugos tema: ,,Grėsmės šalia mūsų“ (toliau – Konkursas) nuostatai reglamentuoja Konkurso organizavimą ir darbų vertinimą.

2. Konkursas skirtas Pasaulinei civilinės saugos dienai (kovo 1 d.) paminėti.

3. Konkurso organizatorius – Šilalės rajono savivaldybės administracija (toliau- Savivaldybė) kartu su Savivaldybės švietimo įstaigomis (toliau – Savivaldybės švietimo įstaigomis).

4. Konkurso koordinatoriai – Šilalės rajono savivaldybės administracijos Švietimo, kultūros ir sporto skyrius bei administracijos vyriausiasis specialistas, koordinuojantis civilinę saugą.

**II SKYRIUS**

**KONKURSO TIKSLAI**

5. Diegti jaunimui saugos kultūrą ir ją puoselėti.

6. Propaguoti moksleivių domėjimąsi civiline sauga, skatinti juos mokytis atpažinti galimus pavojus bei įtvirtinti saugaus elgesio normų ir taisyklių laikymąsi.

7. Ugdyti jų kūrybinį aktyvumą, saviraišką, sąmoningumą.

8. Skatinti geriau suprasti pagalbos tarnybų (priešgaisrinių gelbėjimo pajėgų, greitosios medicinos pagalbos, Policijos, Lietuvos Kariuomenės bei kitų) veiklą nelaimų metu.

9. Išaiškinti geriausius moksleivių sukurtus piešinius, plakatus, atitinkančius šio konkurso nuostatų reikalavimus.

**III SKYRIUS**

**KONKURSO SĄLYGOS**

10. Konkurse gali dalyvauti visi Savivaldybės švietimo įstaigų moksleiviai.

11. Konkurso dalyviai skirstomi į amžiaus grupes:

- **3–4 klasių moksleiviai;**

**- 5–6 klasių moksleiviai;**

**- 7–8 klasių moksleiviai;**

**- 9–10 klasių moksleiviai.**

12. Piešiniai ir plakatai bus vertinami pagal 4 grupes.

13. 3–4, 5–6 ir 7–8 klasių mokiniai dalyvauja **piešinių konkurse**, o 9–10 (1–2 gimnazijų) klasių moksleiviai – **plakatų konkurse**.

14. Moksleivių darbams gali vadovauti žmogaus saugos, dailės ir kitų dalykų mokytojai.

15. Piešiniai ir plakatai gali būti atliekami įvairia technika: akvarele, guašu, akrilu, kreidelėmis, pieštukais, flomasteriais, tušu ir kt., išskyrus kompiuterinę grafiką.

16. Piešinių ir plakatų matmenys **A3 (297 x 420 mm).**

17. Plakatuose gali būti tekstinių užrašų.

18. Piešinio ar plakato antroje pusėje prisegti kortelę su darbo aprašymu. Kortelėje spausdintu tekstu nurodyti:

- piešinio ar plakato pavadinimą;

- autoriaus vardą, pavardę, amžių, klasę;

- švietimo įstaigos pavadinimą, adresą ir kontaktinį telefoną;

- mokytojo vardą, pavardę, kontaktinį telefoną.

**IV SKYRIUS**

**REIKALAVIMAI KONKURSINIAMS DARBAMS**

19. Piešiniai ir plakatai turi atspindėti žmogaus (civilinės) saugos mokymo bendrojo lavinimo mokyklose programą.

20. Darbai, neatitinkantys reikalavimų ar pavėluotai pateikti, nebus vertinami.

**V SKYRIUS**

**KONKURSO ORGANIZAVIMAS**

21. Savivaldybės Švietimo, kultūros ir sporto skyrius bei administracijos vyriausiasis specialistas koordinuojantis Civilinę saugą, parengia konkurso nuostatus ir išsiunčia Savivaldybės švietimo įstaigoms.

22. Konkursas organizuojamas dviem etapais:

22. 1. Pirmasis etapas – sukurtų moksleivių darbų atranka Savivaldybės švietimo įstaigose (mokyklose). Moksleiviai ruošia darbus konkurso tema ir juos pristato Švietimo įstaigos piešinių ir plakatų vertinimo komisijai, kurią sudaro Savivaldybės švietimo įstaigos direktorius savo nuožiūra. Kiekvienas konkurso dalyvis vertinimui pateikia tik po vieną darbą iki 2023 m. vasario 21 d. Įstaigos (mokyklos) komisija atrenka kiekvienoje amžiaus grupėje po 3 geriausius darbus ir pateikia juos Savivaldybės administracijos direktoriaus sudarytai vertinimo komisijai iki 2023 m. vasario 24 d. (Savivaldybės Švietimo, kultūros ir sporto skyriui).

22. 2. Antrasis etapas – nugalėtojų išaiškinimas Savivaldybėje. Savivaldybės administracijos direktoriaus sudaryta piešinių ir plakatų vertinimo komisija iš kiekvienos dalyvių grupės atrenka I–III vietų laimėtojus. Tikslus renginio laikas ir vieta bus pranešta iš anksto.

**VI SKYRIUS**

**VERTINIMAS**

23. Konkursui pristatytus piešinius ir plakatus vertinta Savivaldybės švietimo įstaigų piešinių ir plakatų komisijos bei Savivaldybės administracijos direktoriaus sudaryta piešinių ir plakatų vertinimo komisija.

24. Piešiniai ir plakatai vertinami atsižvelgiant į temos suvokimą, idėjos originalumą, jos įgyvendinimą, meninę išraišką, piešinio ar plakato apipavidalinimą.

25. Visų amžiaus grupių Konkurso dalyvių darbai vertinami atskirai.

26. Savivaldybės vertinimo komisija parengia darbo protokolą. Jame įrašo geriausių darbų autorius ir rekomendacijas apdovanoti bei paskatinti. Protokolą pasirašo komisijos pirmininkas ir visi posėdyje dalyvavę komisijos nariai.

27. Geriausių darbų autoriai bei juos rengę pedagogai apdovanojami Šilalės rajono savivaldybės padėkos raštais ir atminimo dovanėlėmis.

**VII SKYRIUS**

**BAIGIAMOSIOS NUOSTATOS**

28. Į apdovanojimo šventę kviečiami konkurso dalyviai, nugalėtojai ir mokytojai, darbų vadovai arba apdovanojimai išsiunčiame laimėtojams bei jų mokytojams.

29. Geriausi konkurso darbai bus eksponuojami Savivaldybės administracijos patalpose, Savivaldybės švietimo įstaigose.

\_\_\_\_\_\_\_\_\_\_\_\_\_\_\_